Mais oli jaekaubandusettevõtete kaupade jaemüük 330 miljonit eurot (5,2 miljardit krooni). Kaupade jaemüügi kasvu mõjutasid jätkuvalt tööstuskaupade kauplused, kuid eelmiste kuudega võrreldes jaemüügi kasvutempo neis kauplustes veidi aeglustus. Kui eelneval kolmel kuul suurenes neis kauplustes jaemüük aastases võrdluses 9-13%, siis mais oli suurenemine 7%. Müük suurenes enamikul tegevusaladel, vaid apteekides ja kosmeetikatarvete kauplustes ning tekstiilitoodete, rõivaste ja jalatsite kauplustes oli  jaemüük väiksem kui eelmise aasta mais. Nende tegevusalade puhul oli üheks languse põhjuseks ka eelmise aasta kõrgem võrdlusbaas. Mais suurenes jaemüük enim majatarvete, kodumasinate, rauakaupade ja ehitusmaterjali kauplustes, kus müük kasvas aastases võrdluses 14%.